වසර ගණනාවක් තිස්සේ නිසි ලෙස සංවර්ධනයට ලක් නොවූ නගර මේ යටතේ අලංකාර කර සංවර්ධනය කෙරෙනු ඇති.ප්‍රධාන හා ප්‍රාදේශීය නගර අතර පවතින අසමතුලිතතාව අවම කර සියලු ජනතාවට සමාන නාගරික පහසුකම් ලබාදීම මගින් ඔවුන්ගේ සමාජ, දේශපාලන හා ආර්ථික අවශ්‍යතාවයන් ඉටු කිරීම මෙහි මූලික අරමුණ වනවා.එමෙන්ම, ඇවිදින මංතීරු ඉදිකිරීම, බැස් නැවතුම්පොල විධිමත් ලෙස සහ නිවැරදි සැලසුමකට අනුව නැවත සැකසීම, වීථි ලාම්පු සැකසීම, ළමා උද්‍යාන ඉදිකිරීම මෙන්ම වට රවුම් අලුතින් ඉදිකිරීම මෙම ව්‍යාපෘතිය යටතේ සිදුකෙරෙනු ඇති.සෑම නගරයකම දක්නට ලැබෙන අනවසර ඉදිකිරීම් ඉවත් කිරීම, අක්‍රමවත් පදික වේදිකා සකස් කිරීම, අලුත්වැඩියා කිරීම් සහ අලුතින් ඉදිකිරීම් මෙන්ම තවත් සංවර්ධන කටයුතු රැසක් මෙම ව්‍යාපෘතියට අයත් වනවා.